কিশোরগঞ্জের কটিয়াদী উপজেলার ৯টি ইউনিয়ন পরিষদের নির্বাচনে প্রতিদ্বন্দ্বী প্রার্থীরা প্রচারণায় মাঠে নেমেছেন। আগামী ৪ জুন নির্বাচন। উপজেলার ৯টি ইউনিয়নে চেয়ারম্যান পদে ৭০ জন, সংরক্ষিত মহিলা সদস্য পদে ১১৩ জন ও সাধারণ সদস্য পদে ৪০১ জন প্রার্থী মনোনয়নপত্র জমা দিয়েছেন। উপজেলার আচমিতা ইউনিয়নের চেয়ারম্যান প্রার্থী ৮ জন, সংরক্ষিত মহিলা সদস্য ১৩ জন,  সাধারণ সদস্য ৪৬ জন, ভোটার সংখ্যা ২১ হাজার ৪৯২ জন। চেয়ারম্যান প্রার্থীরা হচ্ছেন- মোঃ হানিফা, মাহবুবুর রহমান বাচ্চু, জহিরুল ইসলাম বাবলু, শফিকুল ইসলাম, আঃ মান্নান, হাজী আঃ হান্নান, নবী হোসেন ও খাদিজা পারভীন।